PolyAgent/wiki_georgian_en_parallel_20231101 huggingface dataset:
მოხოროვიჩიჩის ზედაპირი

მოხოროვიჩიჩის ზედაპირი (მოხოროვიჩიჩის საზღვარი; როგორც წესი ეწოდება მოხო, ან უბრალოდ M) — გამყოფი ზედაპირი დედამიწის ქერქსა და მანტიას შორის, რომელიც დადგენილია სეისმოლოგიური მონაცემებით. გრძივი სეისმური ტალღების გავრცელების სიჩქარე მოხოროვიჩიჩის ზედაპირზე გადასვლისას (ზემოდან ქვემოთ) ნახტომისებურად იზრდება 6,7-7,6-იდან 7,9-8,2 კმ/წმ-მდე, ხოლო განივი ტალღებისა — 3,6-4,2-იდან 4,4-4,7 კმ/წმ-მდე. სხვადასხვა გეოფიზიკური, გეოლოგიური და სხვა მონაცემები გვიჩვენებენ, რომ ნახტომისებურად უნდა იცვლებოდეს ნივთიერებათა სიმკვრივეც: 2,9-3,0-იდან 3,1-3,5 ტ/მ³-მდე. ვარაუდობენ, რომ მოხოროვიჩიჩის ზედაპირი ერთმანეთისაგან ყოფს სხვადასხვა ქიმიური შედგენილობის ფენებს.
სახელი ეწოდა ხორვატელი მეტეოროლოგისა და გეოფიზიკოსის ანდრია მოხოროვიჩიჩის პატივსაცემად, რომელმაც 1909 წელს პირველმა დაადგინა ამ საზღვართან დაკავშირებული სეისმური ტალღები. ზოგიერთ უნიკალურ რაიონში მოხოროვიჩიჩის ზედაპირი სუსტად არის გამოხატული, ფიზიკური პარამეტრები ვერტიკალზე იცვლება თანდათანობით რამდენიმე კილომეტრის ინტერვალში.
მოხოროვიჩიჩის ზედაპირის ბუნებაზე ერთიანი აზრი არ არსებობს. გეოფიზიკური მონაცემების მიხედვით, მოხოროვიჩიჩის ზედაპირის ქვემოთ ვრცელდება ან ულტრაფუძე შედგენილობის ზედაპირი (პერიდოტიტების ტიპი), ან ძირითადი შედგენილობის მჭიდრო ზედაპირი — ეკლოგიტები. მოხოროვიჩიჩის ზედაპირი ოკეანის საგების ქვეშ 5-იდან 10 კმ-მდე ვრცელდება, ხოლო კონტინენტური ქერქიდან 20-იდან 90 კმ-მდე, საშუალოდ 35 კმ-მდე. ბურღვით მოხოროვიჩიჩის ზედაპირამდე მიღწევის რამდენიმე ცდა განხორციელდა XX საუკუნეში, თუმცა უშედეგოდ.
გასული საუკუნის 60-იან წლებში ეროვნული სამეცნიერო ფონდის მიერ განხორციელდა პროექტი „მოხოლე“, აღსანიშნავია აგრეთვე კოლის ზეღრმა ჭაბურღილი, ყოფილ სსრკ-ში. ამ პროექტების ძირითადი დანიშნულება იყო მოხოროვიჩიჩის ზედაპირის გამოკვლევა.
რესურსები ინტერნეტში
მოხოროვიჩიჩის ზედაპირი – ენციკლოპედია ბრიტანიკა
Modellierung des östlichen Saxothuringikums und der Moho
სქოლიო
ფილების ტექტონიკა
დედამიწის აგებულება
Osnakəran

Osnakəran (also, Osnagaran and Osnakeran) is a village and municipality in the Yardymli Rayon of Azerbaijan. It has a population of 780.
References
Populated places in Yardimli District
კრონბერგი

კრონბერგი — მთა შვეიცარიაში, აპენცელის ალპებში. მდებარეობს აპენცელ-ინეროდენის კანტონში, ქალაქ აპენცელის დადავლეთით. მწვერვალის სიმაღლე ზღვის დონიდან 1 663 მეტრია. მიღწევა შესაძლებელია საბაგიროთი.
რესურსები ინტერნეტში
Kronberg Luftseilbahn
Kronberg on Hikr
ალპები
შვეიცარიის მთები
Qarğalıq, Masally

Qarğalıq, Masally
Qarğalıq (also, Qarğalıg and Kargalyk) is a village and municipality in the Masally Rayon of Azerbaijan. It has a population of 1,516.
References
Populated places in Masally District
მოროვაია

მოროვაია — სოფელი მოლდოვაში, ორჰეის რაიონში. მდებარეობს ზღვის დონიდან 96 მეტრზე. 2004 წლის მონაცემებით, მოსახლეობა 224 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ორჰეის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ორჰეის რაიონის სოფლები
Aenictus gibbosus

Aenictus gibbosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Aenictus-ს გვარიდან. მიეკუთვნება Dorylinae-ს ქვეოჯახს..
სქოლიო
Aenictus
გოგი კოღუაშვილი

გოგი კოღუაშვილი
|}
გიორგი (გოგი) კოღუაშვილი (დ. 8 თებერვალი, 1974, ქუთაისი, საქართველოს სსრ, სსრკ) — ქართული წარმოშობის რუსი მოჭიდავე და მწვრთნელი. 1992 წლის ოლიმპიური თამაშების ბრინჯაოს პრიზიორი, ხუთგზის მსოფლიოსა (1993, 1994, 1997, 1998, 1999) და ოთხგზის ევროპის (1994, 1995, 1996, 2002) ჩემპიონი.
ამჟამად არის ბერძნულ-რომაულ ჭიდაობაში რუსეთის ნაკრების მთავარი მწვრთნელი.
რესურსები ინტერნეტში
გოგი კოღუაშვილი . sports-reference.com
სქოლიო
დაბადებული 8 თებერვალი
დაბადებული 1974
რუსი მოჭიდავეები ბერძნულ-რომაულ სახეობაში
ურემი

ურემი — ქართული ხალხური ტრანსპორტის ერთ-ერთი სახეობა. ორბორბლიანი საზიდი საშუალება, რომელშიაც გამწევ ძალად საქონელს აბამენ, მისი კონსტრუქცია იცვლებოდა გავრცელების ზოლის გეოგრაფიული პირობების მიხედვით. საქართველოს ბარში იყენებდნენ საბარო ურემს (აღმოსავლეთი საქართველო ფრჩხილებიან ან ხელნა ურემს (დასავლეთი საქართველო)) და საძნე ურემს (სამხრეთი საქართველო). ურემი შედგება ძირითადად 3 ნაწილისაგან: უბე, ღერძ-ბორბალი, და უღელი. ურემის უბე, რომელზედაც ტვირთი იდება, შედგება სამკუთხედად შეერთებული ხელნებისაგან. ხელნების წვერებს თავისებური ფორმა აქვს და უერთდება უღლის ცენტრს. ხელნებზე დასმულია ვერტიკალური ჯოხები. ე. წ. ჭალები, რომლებიც ზეწრის საშუალებით ერთმანეთთან არიან შეერთებული და ხელნები სპეციალური დეტალებით — „ლეკვებით“ არის შედგმული ღერძზე. ბორბალი შედგება მორგვისაგან, შიგ ჩასმული სოლებისა და გარე რკალის ანუ ფერსოსაგან. ამ უკანასკნელზე რკინის სალტეა გადაკრული. ურმის ღერძი ბორბლის მორგვებშია შედგმული. ქართულ ურემში ღერძი ერთ მორგვში მოძრავად იყო გაყრილი, მეორეში კი — უძრავად. მთიან და გარდამავალ ზოლში გავრცელებულია ურმის ისეთი სახეობები, რომელთა მუშაობის პრინციპი კონსტრუქციულად არის შეხამებული თრევასთან. კონსტრუქციის ასეთი ელემენტი მთიანი რელიეფის პირობებში მუხრუჭის როლს ასრულებს. ასეთი ირმებია ბოლოთრია, აჩაჩა ურემი, ჩოჩია, ფრჩხილა, ხოროკია, ხოხა, ასევე სელი და თუში.
ლიტერატურა
გეგეშიძე მ., ქართული ხალხური ტრანსპორტი, ტ. 1, თბ., 1956;
ჯალაბაძე გ., ქსე, ტ. 10, გვ. 172-173, თბ., 1986
ტრანსპორტი
სანქტ-პეტერბურგის ივერიის ღვთისმშობლის ხატის სამლოცველო

სანქტ-პეტერბურგის ივერიის ღვთისმშობლის ხატის სამლოცველო — მართლმადიდებლური სამლოცველო სანქტ-პეტერბურგში, შედის ქრისტეს აღდგომის ტაძრის კომპლექსში. აგებულია XX საუკუნეში. XX საუკუნის დასაწყისის რუსული საეკლესიო არქიტექტურის ძეგლი. მდებარეობს გრიბოედვის არხის სანაპიროზე.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას.
ისტორია
მომავალი სამლოცველოს მსგავსი პროექტის ხილვა შესაძლებელი იყო ქრისტეს დაღვრილი სისხლის ტაძრის პროექტში, რომელიც შეადგინა არქიმანდრიტმა ეგნატე მალიშევმა 1883 წელს. ამ ჩანაფიქრის მიხედვით სამლოცველო ორი იყო და პრაქტიკულად კუთხის კოშკებად ჩაფიქრებული. დღევანდელი ტაძრის პროექტი მნიშვნელოვნად შეცვალა არქიტექტორმა ალფრედ პარლანდმა, რის შემდეგაც იგი დაამტკიცეს 1887 წელს. ახალ პროექტში სამლოცველო იყო ერთი და განცაკევებით დგას ტაძრისაგან.
ქრისტეს აღდგომის ტაძრის სამლოცველოს მშენებლობა დასრულდა 1907 წელს და 1908 წლის 10 მაისს აკურთხა სანქტ-პეტერბურგისა და ლადოგის მიტროპოლიტმა ანტონი ვადკოვსკიმ ივერიის ღვთისმშობლის ხატის სახელზე. სამლოცველო გამოიყენებოდა ხატებისა და სხვა ფასეულობების შესანახად.
საბჭოთა პერიოდში სამლოცველო არ ფუნქციონირებდა პირდაპირი დანიშნულებით და გამოიყენებოდა სხვადასხვა სამეურნეო კუთხით.
1996 წელს სამლოცველო პირველად გაარემონტეს. აღადგინეს მაცხოვრის ხელთუქმნელი ხატის მოზაიკა, რომელიც შესასვლელის თავზე იყო გამოსახული.
ამჟამად სამლოცველო გამოიყენება საგამოფენო დანიშნულებით, როგორც ქრისტეს დაღვრილი სისხლის ტაძრის კომპლექსის ნაწილი. აღიარებულია ისტორიისა და კულტურის ფედერალური მნიშვნელობის ძეგლად.
ლიტერატურა
В. В. Антонов, А. В. Кобак «Святыни Санкт-Петербурга». Т. 1. Санкт-Петербург, 1994.
სანქტ-პეტერბურგის კულტურული მემკვიდრეობის ფედერალური ობიექტები
სანქტ-პეტერბურგის ტაძრები
რუსეთის კულტურული მემკვიდრეობის ძეგლები სანქტ-პეტერბურგში
გარდაცვლილის საეკლესიო კრება

გარდაცვლილის საეკლესიო კრება — საეკლესიო კრება რომის ეკლესიაში 897 წელს, რომელიც გაიმართა პაპი სტეფანე VI-ის მიერ ყოფილი პაპის ფორმოზუსის გვამის გასასამართლებლად. მთავარი ბრალდება, რაც გვამს წაუყენეს, პორტოს საეკლესიო კათედრის რომში გადმოტანა იყო. გვამი საერო ტანსაცმლით შემოსეს, იმ ხელზე, რომლითაც ხალხს ლოცავდა, სამი თითი მოკვეთეს და დამარხეს. შემდგომ პაპმა სტეფანემ გვამი ამოათხრევინა და მდინარე ტიბრში გადააგდებინა.
ლიტერატურა
მანანა ჯავახიშვილი, პაპობის ისტორია შუა საუკუნეებში, თბ., 2015.
პაპობის ისტორია
შუა საუკუნეები
ნორ-გეღი

ნორ-გეღი — სოფელი სომხეთში, კოტაიქის პროვინციაში. მდებარეობს ზღვის დონიდან 1 680 მეტრზე. 2008 წლის მონაცემებით, მოსახლეობა 6 038 ადამიანს შეადგენდა, სიმჭიდროვე 254 ადამიანი კმ²-ზე. ფართობი 23.81 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
კოტაიქის პროვინციის სოფლები
ჰაირაბეტოვების სახლი

ჰაირაბეტოვების სახლი, აგრეთვე ცნობილი როგორც ისკიდაროვის სახლი — შენობა დონის როსტოვში. მდებარეობს თავისუფლების მოედანზე. აგებულია 1880 წელს. თავდაპირველად ეკუთვნოდა ვაჭარ კარპ ჰაირაბეტოვის ნათესავებს. საუკუნის დასაწყისში გადაეცა მეწარმე ფრანკ ისკიდაროვს. 2011 წლიდან შენობაში განთავსებულია რუსულ-სომხური მეგობრობის მუზეუმი. შენობა აგებულია კლასიციზმისა და მოდერნის სტილში და გააჩნია რეგიონალური მნიშვნელობის არქიტექტურის ძეგლის სტატუსი.
ისტორია
სახლი ააშენეს 1880 წელს დონის ნახიჩევანში (ამჟამად დონის როსტოვის პროლეტარის რაიონი) ვაჭარ კარპ ჰაირაბეტოვის მემკვიდრეების დაფინანსებით. XX საუკუნის დასაწყისში სახლი გადაეცა მეწარმეს, ნახიჩევანის საქალაქო საზოგადოების ბანკის დირექტორს მარკ ისკიდაროვს, რომელმაც რეკოსტრუქცია ჩაუტარა შენობას.
1920 წელს მოახდინეს სახლის ნაციონალიზაცია. მასში განათავსეს ვრუბელის სახელობის დონის ნახიჩევანის სამხატვრო სკოლა, რომელიც დააარსა მწერალმა მარიეტა შაგინიანმა და მისმა დამ მაგდალინამ. 1920-იანი წლების ბოლოს ნაგებობის პირველ სართულზე განათავსეს პუშკინის სახელობის საქალაქო ბიბლიოთეკა, ხოლო მეორე სართულზე პიონერთა კლუბი. მეორე მსოფლიო ომის დროს ნაწილობრივ დაზიანდა ნაგებობის სახურავი და ფასადის გარკვეული ნაწილი. 1947 წელს შენობა გადაეცა ბიბლიოთეკას. 1950-იან წლებში დაშალეს აივანი, რომელიც მთელი ტროტუარის სიგრძეზე გამოდიოდა. 2000-იანი წლების ბოლოს შენობა იმყოფებოდა ავარიულ მდგომარეობაში და საჭიროებდა რემონტს.
2007 წელს დონის როსტოვის სურბ-ხაჩის ეკლესია დაუბრუნდა სომხეთის სამოციქულო ეკლესიას და რუსეთ-სომხეთის მეგობრობის მუზეუმი, რომელიც ადრე მდებარეობდა ამ ტაძრის შენობაში, გადმოიტანეს ჰაირაბეტოვების სახლში. დაიწყეს შენობის რესტავრაცია, რომელიც დასრულდა 2011 წელს. 2011წლის 25 ნოემბერს რუსეთ-სომხეთის მეგობრობის მუზეუმი კვლავ გაიხსნა.
არქიტექტურა
ორსართულიან აგურის სახლს აქვს Г-ფორმის გეგმა. არქიტექტურაში და ფასადების გაფორმებაში გამოიყენება სხვადასხვა სტილი. მარმარილოს გაფორმება, რკინა-ბეტონის კონსტრუქცია, პირველი სართულის დიდი ფანჯრები დამახასიათებელია ტიპური მოდერნისათვის. ფასადების რთული რიტმული გაფორმება კი - კლასიციზმისათვის.
ლიტერატურა
Есаулов Г. В., Черницына В. А. Архитектурная летопись Ростова-на-Дону. — 2-е изд.. — Ростов-на-Дону, 2002. — ISBN 5-8456-0489-3.
Волошинова Л. Ф. Бульварная площадь. — Ростов-на-Дону: Донской издательский дом, 2001. — (Серия "Судьбы улиц, площадей, зодчих"). — ISBN 5-87-688-202-X.
სქოლიო
დონის როსტოვის ღირსშესანიშნაობები
მარგერიტა გონძაგა (1564-1618)

მარგერიტა გონძაგა (1564-1618)
მარგერიტა გონძაგა (დ. 27 მაისი, 1564, მანტუა, იტალია — გ. 6 იანვარი, 1618, მანტუა, იტალია) — გონძაგას დინასტიის წარმომადგენელი. მანტუის ჰერცოგ გულიელმო გონძაგასა და ერცჰერცოგინია ელეონორა ავსტრიელის ქალიშვილი. ფერარის, მოდენისა და რეჯიოს ჰერცოგინია 1579-1597 წლებში როგორც ალფონსო II-ის მესამე ცოლი.
ბიოგრაფია
ადრეული ცხოვრება
მარგერიტა გონძაგა დაიბადა 1564 წლის 27 მაისს მანტუაში. იგი იყო მანტუის ჰერცოგ გულიელმო გონძაგასა და მისი მეუღლის, ერცჰერცოგინია ელეონორა ავსტრიელის ქალიშვილი. მამის მხრიდან მისი პაპა-ბებია ჰერცოგი ფედერიკო II და მარკიზა მარგერიტა პალეოლოგინა იყვნენ, დედის მხრიდან კი საღვთო რომის იმპერატორი ფერდინანდ I და დედოფალი ანა უნგრელი. მას სახელი სწორედ ბებიის, მარგერიტა პალეოლოგინას პატივსაცემად დაარქვეს.
მანტუის კარზე იგი თავის უფროს ძმასთან, ვინჩენცოსთან და უმცროს დასთან, ანა კატერინასთან ერთად იზრდებოდა. როგორც იტალიელი პრინცესა, იგი მკაცრი კათოლიკური წესებით იზრდებოდა. იგი ასევე შეისწავლიდა ლიტერატურასა და ლათინურ ენას. მოგვიანებით ამ ენაზე თავადაც დაწერა წიგნი. მუსიკის მოყვარული მამის გავლენით, რამდენიმე ინსტრუმენტზე დაკვრა, სიმღერა და ცეკვა მარგერიტამ თავადაც შეისწავლა.
ქორწინება
1578 წლიდან გულიელმო გონძაგამ დაიწყო საქორწინო მოლაპარაკებები 14 წლის მარგერიტასა და ფერარის 31 წლის ჰერცოგ ალფონსო II-ს შორის. ეს ქორწინება მიზნად ისახავდა გონძაგებსა და ესტეებს შორის ალიანსის შექმნით სავოიასა და პარმელ ფარნეზეებთან ერთად კოალიციის შექმნას ტოსკანელი მედიჩების წინააღმდეგ, რომელთაც იმპერატორმა დიდი ჰერცოგის წოდება მისცა.
ალფონსო II უკვე ორჯერ დაქვრივებული და ჯერაც უშვილო კაცი იყო. მისი პირველი ცოლი, ლუკრეცია მედიჩი ქორწილიდან მალევე დაიღუპა, მეორე ცოლი, ბარბარა ავსტრიელი (იგი მარგერიტას ღვიძლი დეიდა იყო) კი ტუბერკულოზმა იმსხვერპლა. ვინაიდან 1567 წელს გამოცემული პაპის ბულით ალფონსოს უმემკვიდრეოდ გარდაცვალების შემთხვევაში მის სამფლობელოებს პაპის ოლქთან მიერთება ელოდა, ჰერცოგმა მესამე ქორწინება განიზრახა.
1579 წლის 24 თებერვალს მანტუაში შედგა მათი მარიონეტული ქორწინება, რასაც იმავე წლის 27 მაისს მოჰყვა ნამდვილი ჯვრისწერაც ფერარაში. მარგერიტა ფერარამდე მისმა ძმამ ჩააცილა. ცნობილია ისიც, რომ ჰერცოგმა ახალ მეუღლეს „სამუდამო სიყვარულის“ აღთქმაც დაუდო.
ფერარისა და მოდენის ჰერცოგინია
ქვრივობა და გარდაცვალება
წინაპრები
</center>
ლიტერატურა
Gladen, Cynthia (2005). Suor Lucrina Fetti: pittrice in una corte monastica seicentesca — I monasteri femminili come centri di cultura fra rinascimento e barocco (in Italian). Roma: Edizioni di Storia e Letteratura. p. 406. ISBN 9788863723380. ISBN 886-372-338-9 ISBN 978-8-86-372338-0
Newcomb, Anthony (1980). The Madrigal at Ferrara, 1579-1597. Princeton, New Jersey: Princeton University Press. ISBN 0-691-09125-0.
Nutter, David (September 1985). "Il sesto libro de' madrigali a sei voci (1595)". Notes: Quarterly Journal of the Music Library Association. 42 (1): 149–151. doi:10.2307/898263. ISSN 1534-150X. JSTOR 898263.
Pendle, Karin; Boyd, Melinda (2012). Women in Music: A Research and Information Guide. Abingdon-on-Thames: Routledge. p. 868. ISBN 9781135848132. ISBN 113-584-813-0 ISBN 978-1-13-584813-2
დაბადებული 27 მაისი
დაბადებული 1564
გარდაცვლილი 6 იანვარი
გარდაცვლილი 1618
გონძაგა
მოდენის ჰერცოგინიები
ტლატოანი

ტლატოანი (მრავ. ტლატოკი) — აცტეკების მეთაური. ნაჰუატლის ენაზე იგი ნიშნავს მოლაპარაკეს. აცტეკთა რწმენით ტლატოაკს პირდაპირი კავშირი ჰქონდა ღმერთებთან. მას არ ჰქონდა უფლება აბსოლუტური მმართველი ყოფილიყო, თუმცა შეეძლო არისტოკრათთა რჩევის მიღება ან უარყოფა. მას უფლება ჰქონდა გადაეცა ტახტი მემკვიდრეობით, მაგრამ არა პირდაპირ მემკვიდრეზე - ვაჟზე. ტლატოკები როგორც წესი წარმოუდგენელ ფუფუნებაში ცხოვრობდნენ და პოლიგამიას მისდევდნენ.
ჰუეი ტლატოანი — „დიდი მოლაპარაკე“ აცტეკებში იმპერატორთა ტიტული იყო.
იხილეთ აგრეთვე
აცტეკების მბრძანებელთა სია
ლიტერატურა
შეუბანი

შეუბანი — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, თემის ცენტრი (სოფლები: ლაჩთა, ნიგვზნარა, წოლა, ჭალა, ხურუთი).
დემოგრაფია
2014 წლის აღწერის მონაცემებით სოფელში ცხოვრობს 53 ადამიანი.
იხილეთ აგრეთვე
შეუბნის მონასტერი
სქოლიო
ონის მუნიციპალიტეტის სოფლები
კალკის რაიონი

კალკის რაიონი — რაიონი პერუში, კუსკოს რეგიონის კალკის პროვინციაში. მდებარეობს ზღვის დონიდან 2 928 მეტრზე. 2007 წლის მონაცემებით, მოსახლეობა 18 491 ადამიანს შეადგენდა, სიმჭიდროვე 59 ადამიანი კმ²-ზე. ფართობი 311.01 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
კუსკოს რეგიონის რაიონები
კალკის პროვინციის რაიონები
Paranoid Eyes

Paranoid Eyes
„Paranoid Eyes“ — მეექვსე სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე The Final Cut.
ამ ნომერში მთავარი გმირი, ომის ვეტერანი, მოხუცდა და ცდილობს, დაემალოს შიშს - ამისთვის ალკოჰოლს ეტანება და თავს იმშვიდებს, ვითომ ყველაფერი კარგად არის. თუმცა, როგორც კი ღამდება და მისი ცოლი გვერდით იძინებს, პერსონაჟის ტყვიაგაუმტარი ნიღაბი ქრება. რჩება მხოლოდ ომის კოშმარებით დატანჯული მოხუცი.
კონცერტებზე სიმღერა არასოდეს შესრულებულა. დაგეგმილი იყო მისი კომპილაციაში Echoes: The Best of Pink Floyd შეტანაც.
სქოლიო
პინკ ფლოიდის სიმღერები
1983 წლის სიმღერები
სიმღერები როჯერ უოტერსის ავტორობით
დომინგო-პერეს-დე-გრანადა

დომინგო-პერეს-დე-გრანადა — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების გრანადის პროვინციის ლოს-მონტესის კომარკის შემადგენლობაში. ფართობი — 48,93 კმ². მოსახლეობა — 878 კაცი (2020 წ.).
იხილეთ აგრეთვე
გრანადის მუნიციპალიტეტები
რესურსები ინტერნეტში
დომინგო-პერეს-დე-გრანადის მუნიციპალიტეტის ოფიციალური საიტი
სქოლიო
გრანადის მუნიციპალიტეტები
გრანადის ქალაქები
პრისცილა სენა

პრისცილა სენა, აგრეთვე ცნობილი როგორც პრისცილა (დ. 13 ნოემბერი, 1990) — ბრაზილიელი მომღერალი და სიმღერების ავტორი. მუშაობს ბრაგასა და მუსიკა სერტანეჟას ჟანრებში. მომღერალს გამოშვებული აქვს 6 სტუდიური ალბომი.
დისკოგრაფია
სტუდიური ალბომები
A Musa, Volume 1 (2012)
Volume 2, CD (2014)
Amor de Fã, DVD (2015)
Priscila Senna A Musa, EP (2019)
Priscila Senna 10 Anos: Ao Vivo em Recife, DVD (2019)
Reviravolta, EP (2020)
სინგლები
Cachorro Combina Com Cadela (com Naiara Azevedo) (2018)
Priscila Senna A Musa (2012)
Novo Namorado (com Márcia Fellipe) (2019)
Sorte (com Márcia Fellipe) (2019)
Mexeu Comigo (com Márcia Fellipe) (2019)
რესურსები ინტერნეტში
Deezer
სქოლიო
ბრაზილიელი მომღერლები
დაბადებული 13 ნოემბერი
დაბადებული 1990
ფრეშეირინია

ფრეშეირინია — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს.
2010 წლის მონაცემებით, მოსახლეობა 12 991 ადამიანს შეადგენდა. ფართობი 181.240 კმ²-ია. მოსახლეობის სიმჭიდროვე 71.68 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
სეარის შტატის მუნიციპალიტეტები
დომბროვკა (ბლაგოვარის რაიონი)

დომბროვკა (ბლაგოვარის რაიონი)
დომბროვკა — სოფელი რუსეთის ფედერაციაში, ბაშკირეთის რესპუბლიკის ბლაგოვარის რაიონში.
2010 წლის მონაცემებით სოფელში ცხოვრობს 388 ადამიანი. რაიონულ ცენტრ იაზიკოვოდან დაშორებულია 7 კილომეტრით. უახლოესი რკინიგზის სადგურია ბლაგოვარი, რომელიც დაშორებულია 21 კმ-ით.
რესურსები ინტერნეტში
Совет муниципальных образований Республики Башкортостан.
სქოლიო
ბლაგოვარის რაიონის სოფლები
Lasioglossum candidiferum

Lasioglossum candidiferum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1946 წელს.
იხილეთ აგრეთვე
Lasioglossum-ის სახეობების სია
სქოლიო
candidiferum
ანდრეი მირონოვი

ანდრეი მირონოვი (დ. 7 მარტი, 1941 — გ. 16 აგვისტო, 1987) — თეატრის, კინოსა და ესტრადის მსახიობი. რსფსრ სახალხო არტისტი (1980). მარია მირონოვას და ალექსანდრე მენაკერის შვილი.
ბიოგრაფია
1962 წლიდან, შჩუკინის სახელობის თეატრალური სასწავლებლის დამთავრების შემდეგ, გარდაცვალებამდე იყო მოსკოვის სატირის თეატრის მსახიობი. მისი პირველი თეატრალური როლია სილვესტრი („სკაპენის ოინები“). ახალგაზრდა მირონოვის კომედიური ტალანტი გამოვლინდა სპექტაკლებში: „ბაღლინჯო“ (თავდაპირველად წარდგენილი იყო პრისიპკინის როლზე, ათწლეულის შემდეგ თამაშობდა ოლეგ ბაიანას), „აბანო“ (ველოსიპედკინი), „შემოსავლიანი ადგილი“ (ჟადოვი), „დონ ჟუანი ანუ გეომეტრიის სიყვარული“ (დონ ჟუანი), „რევიზორი“ (ხლესტაკოვი). მსახიობის ყველაზე პოპულარული თეატრალური როლი გახდა ვირტუოზული, ზღაპრული, საზეიმო და ჰაეროვანი ფიგარო „ფიგაროს ქორწინებაში“. კინოში სახელი მოიხვეჭა პეტკას როლის შესრულებით ფილმში „და თუ ეს სიყვარულია?“, რომელშიც „თავისუფალი“ იმიჯი შექმნა.
ახალგაზდრობიდანვე კინოში გვევლინებოდა სიმპათიური ჭაბუკების როლში: „ჩემი უმცროსი ძმა“ (იურკა), „სამს პლუს ორი“ (რომკა). უფრო მოგვიანებით მსახიობმა სარკასტული ფერების გამოყენების გესლი გამომაჟღავნა ფილმებში: „უფრთხილდი ავტომობილს“ (დიმა სემიცვეტოვი) და „ბრილიანტის ხელი“ (გენადი). იმპროვიზაციული ელფერითა და ფილიგრანული ტექნიკით მირონოვი თამაშობდა ვოდევილებსა და ოპერეტებში, სატირულ და ფილოსოფიურ კომედიებში.
1987 წლის 14 აგვისტოს ანდრეი მირონოვმა რიგაში ჩატარებული თეატრალური გასტროლებისას სპექტაკლში „შეშლილი დღე ანუ ფიგაროს ქორწინება“ თამაშისას გონება დაკარგა. შედეგად გადაყვანილი იქნა ადგილობრივ საავადმყოფოში, სადაც დაუსვეს თავის ტვინში სისხლჩაქცევის დიაგნოზი. 2 დღის შემდეგ, ესე იგი 16 აგვისტოს მირონოვი გარდაიცვალა. დაკრძალულია მოსკოვში, ვაგანკოვოს სასაფლაოზე.
ფილმოგრაფია
რესურსები ინტერნეტში
ანდრეი მირონოვი — კინოს ენციკლოპედია
ოფიციალური საიტი
ანდრეი მირონოვი
XX საუკუნის რუსი მამაკაცი მსახიობები
XX საუკუნის რუსი მომღერლები
საბჭოთა მსახიობები
საბჭოთა მომღერლები
დაბადებული 7 მარტი
დაბადებული 1941
გარდაცვლილი 16 აგვისტო
გარდაცვლილი 1987
ვაგანკოვოს სასაფლაოზე დაკრძალულები
2008–09 snooker season

2008–09 snooker season
The 2008–09 snooker season was a series of snooker tournaments played between 4 June 2008 and 10 May 2009. Four players missed the fourth ranking event of the season, the Bahrain Championship, and therefore lost ranking points; this was due to a clash with some Premier League matches whose date had already been approved by the game's governing body.
New professional players
Countries
Note: new means in these case, that these players were not on the 2007/2008 professional Main Tour.
NGB nominations
From PIOS Tour
Calendar
The following table outlines the results and dates for all the ranking and major invitational events.
Official rankings
The top 16 of the world rankings, these players automatically played in the final rounds of the world ranking events and were invited for the Masters.
World ranking points
Points distribution
2008/2009 Points distribution for world ranking events:
Notes
References
External links
Cuefacts 2008/2009 on Global Snooker
2008
Season 2009
Season 2008
Zaza Kedelashvili

Zaza Kedelashvili (Georgian: ზაზა კედელაშვილი; born 12 November 1983) is a Georgian former judoka.
Achievements
External links
Videos on Judovision.org
1985 births
Living people
Male judoka from Georgia (country)
Judoka at the 2008 Summer Olympics
Olympic judoka for Georgia (country)
21st-century people from Georgia (country)
Place of birth missing (living people)
მარტივი და შედგენილი რიცხვები

მარტივი და შედგენილი რიცხვები
ნატურალურ რიცხვს ეწოდება მარტივი, თუ მას მხოლოდ ორი გამყოფი(თავის თავი და ერთი) აქვს, ხოლო შედგენილი, თუ ორზე მეტი გამყოფი აქვს. უდიდესი საერთო გამყოფი და უმცირესი საერთო ჯერადი
n ნატურალური რიცხვის გამყოფი ეწოდება ისეთ m ნატურალურ რიცხვს, რომელზედაც n იყოფა უნაშთოდ.
დავშალოთ რიცხვი მარტივ მამრავლებად:
რიცხვი იყოფა უმცირესს მარტივ გამყოფზე, მომდევნოც იგივე პრინციპით და ა.შ. ვიდრე არ მივიღებთ 1-ს. 420:2=210, 210:2=105, 105:3=35, 35:5=7, 7:7=1. მარტივ მამრავლებად დაშლის ალგორითმი უნდა ჩაიწეროს შემდეგნაირად:
სადაც, ვერტიკალური ხაზის მარჯვნივ გვაქვს საძიებელი მარტივი მამრავლები. ამრიგად დაშლას ექნება სახე: 420=2*2*3*5*7
რამდენიმე ნატურალური რიცხვის საერთო გამყოფი ეწოდება რიცხვს, რომელიც თითოეულ მათგანის გამყოფს წარმოადგენს.
m, n … k ნატურალური რიცხვების უდიდესი საერთო გამყოფი ეწოდება მათ საერთო გამყოფებს შორის უდიდესს და D(m, n … k) სიმბოლოთი აღინიშნება.
მაგალითად გამოვთვალოთ 36-სა და 24-ს საერთო უდიდესი გამოყოფილი:
უდიდესი საერთო გამყოფის მოსაძებნად საჭიროა ეს რიცხვები დავშალოთ მარტივ მამრავლებად
ე.ი. 24 = 2*2*2*3, ხოლო 36=2*2*3*3, ამიტომ D(24, 36)=2*2*3=12. ასე იმიტომ რომ საერთო გამყოფებში ორივეში ერთად რიცხვი 2 ორჯერმეორდება ხოლო 3 ერთხელ.
ორ ნატურალურ რიცხვს ეწოდება ურთიერთ მარტივი თუ მათი უდიდესი საერთო გამყოფი 1-ს ტოლია.
n ნატურალური რიცხვის ჯერადი ეწოდება ისეთ m ნატურალურ რიცხვს, რომელიც n-ზე იყოფა უნაშთოდ.
მაგალითად 18-ის, 24-ისა და 36-ის საერთო ჯერადებია: 72, 144, 216…
m, n, … k, ნატურალური რიცხვების უმცირესი საერთო ჯერადი ეწოდება მათ საერთო ჯერადთა შორის უმცირესს და K=(m, n, .. k) სიმბოლოთი აღინიშნება.
უმცირესი საერთო ჯერადის პოვნა შემდეგნაირად ხდება:
დავშალოთ რიცხვი მარტივ მამრავლებად. შემდეგ ამ მამრავლების ნამრავლს მივუწეროთ შემდეგი რიცხვის ის მამრავლები, რომლებიც არ შედიან არსებულ მამრავლებში, შემდეგ მესამე და ა.შ. მოცემული რიცხვების უმცირესი საერთო ჯერადი უდრის ამოწერილი მამრავლების ნამრავლს.
შევნიშნოთ, რომ თუ m, n ϵ N , მაშინ
D(m, n)* K(m, n) = m*n
მათემატიკა
Camponotus scissus

Camponotus scissus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ელბაქიანის წისქვილი

ელბაქიანის წისქვილი — არქიტექტურული ძეგლი ქარელის მუნიციპალიტეტის სოფელ ზემო ხვედურეთში, მდინარე ძამის მარჯვენა ნაპირზე. მოსახლეობა ნიკოლოზ ელბაქიძის წისქვილს უწოდებს. წისქვილის (3X6 მ; ინტერიერის სიმაღლე 2 მ) საფუძველს შეადგენს ოთხი განივი ხის მორი, რომლებიც გადებულია ხის ხიმინჯებზე და ორი გრძივი კოჭითაა შეკრული. წისქვილის კედლები ფიცრისაა და კუთხეებში ჭდობითაა შეკრული. გადახურვა ხის ძელებზეა გამართული იატაკი და ჭერი ფიცრისაა. შესასვლელი განივი (სამხრეთი) ფასსადის მხრიდანაა. ინტერიერში, დასავლეთის კედელთან ხის ძელების კონსტრუქციაზე ორი ხვიმირია. დოლაბი მხოლოდ ერთი ხვიმირის ქვეშაა (გადმოცემით, წისქვილი თავდაპირველად სამდოლაბიანი ყოფილა). დოლაბის წინ, იატაკზე გრძელი ალოაა (ფქვილის შესაგროვებელი). წისქვილის ასამოქმედებლად მდინარე ძამიდან გადმოყვანილია ვიწრო ტოტი, რომელიც უერთდება პატარა საგუბარს. საგუბრიდან წყალი ხის ღარით მიემართება ბორბლისაკენ, რომელიც მსხვილი ხის ღერძით დოლაბთანაა დაკავშირებული. საგუბარს დასაცლელი ხის მეორე არხიც (სახეთქელა) აქვს. წისქვილი გადახურულია ყავრის ორფერდა სახურავით. წისქვილი მოქმედია. აგებულია XIX-XX საუკუნეების მიჯნაზე.
ლიტერატურა
ქარელის მუნიციპალიტეტის არქიტექტურული ძეგლები